Държавен вестник, бр. 63, 2010 г., стр. 9

БРОЙ  63	
Д Ъ Р Ж А В Е Н  В Е С Т Н И К 	
СТР.  9  
16. съхранение на опасни химични вещества 
и смеси съгласно наредбата по чл. 4б, ал. 1 и 
условията, посочени в информационния лист 
за безопасност на производителя, вносителя 
или потребителя надолу по веригата;
17. биоразградимост на повърхностноак­
тивни вещества и детергенти, съдържащи 
повърхностноактивни вещества съгласно 
Регламент (ЕО) № 648/2004;
18. етикетиране и опаковане на детергенти 
и ПАВ, предназначени за детергенти съгласно 
Регламент (ЕО) № 648/2004;
19. предоставяне на информация за със­
тавките на детергентите съгласно Регламент 
(ЕО) № 648/2004;
20. пускане на пазара на биоциди, вклю­
чително на основни вещества;
21. провеждане на научноизследователска и 
развойна дейност, включително за провежда­
нето на опити, при които в околната среда се 
освобождава или може да се освободи биоцид 
или активно вещество;
22. предоставяне на информация за пуснати­
те на пазара биоциди и смеси, класифицирани 
като опасни въз основа на техните ефекти 
върху здравето или физичните ефекти, с цел 
планиране на превантивни мерки и лечение 
и защита на живота и здравето на хората.“
§ 35. Член 26 се изменя така:
„Чл. 26. (1) Контролът по този закон е 
превантивен, текущ и последващ.
(2) Превантивният контрол се осъществява 
чрез процедурите за издаване на разрешение 
за пускане на пазара на биоциди по реда на 
глава четвърта.
(3) Текущият контрол се осъществява с 
извършване на:
1. планови проверки въз основа на годишен 
план за контролната дейност;
2. проверки по жалби и сигнали на физи­
чески или юридически лица;
3. проверки в случай на съмнение;
4. проверки по запитване на Европейската 
агенция по химикали или компетентен орган 
на друга държава – членка на Европейския 
съюз, или друга държава – страна по спора­
зумението за Европейското икономическо 
пространство.
(4) Последващият контрол се осъществява 
чрез проследяване изпълнението на предпи­
санията, дадени на контролираните лица по 
време на извършването на контрола, и на 
наложените по реда на този закон принуди­
телни административни мерки.
(5) Контролът се осъществява чрез из­
вършване на проверки по документи и на 
място, пробовземане, лабораторни анализи, 
наблюдения и измервания.
(6) Контролът се осъществява чрез само­
стоятелни или съвместни проверки на орга­
ните по чл. 27.
(7) При осъществяването на контрол орга­
ните по чл. 27, ал. 1 и 2 съставят констативни 
протоколи.
(8) В протоколите по ал. 7 се отразяват кон­
статираните факти и обстоятелства и се дават 
задължителни предписания за отстраняване 
на установените несъответствия и нарушения 
с посочване на срокове и отговорници за 
изпълнението им.
(9) Министърът на околната среда и водите, 
министърът на здравеопазването и министърът 
на труда и социалната политика в рамките 
на своите компетенции издават съвместни 
указания за провеждането на контрол по 
изпълнението на този закон, подзаконовите 
нормативни актове по неговото прилагане и 
регламентите, посочени в чл. 1, т. 3.“
§ 36. Член 27 се изменя така:
„Чл. 27. (1) Министърът на околната среда 
и водите или оправомощени от него длъж­
ностни лица упражняват контрол в случаите 
по чл. 25, т. 3 – 9 и 13 – 17 с цел опазване на 
околната среда.
(2) Министърът на здравеопазването или 
оправомощени от него длъжностни лица уп­
ражняват контрол в случаите по чл. 25, т. 1, 
2, 7, 10 и 18 – 22 с цел опазване здравето на 
населението.
(3) Органите на държавния контрол по 
Закона за защита на растенията осъществяват 
контрол върху класифицирането, опаковането 
и етикетирането и информационните листове 
за безопасност на пуснатите на пазара продук­
ти за растителна защита по реда на Закона 
за защита на растенията.
(4) Агенция „Митници“ упражнява кон­
трол в случаите по чл. 25, т. 12 по реда на 
Регламент (ЕИО) № 2913/92 на Съвета от­
носно създаване на Митнически кодекс на 
Общността и Регламент (ЕО) № 2454/93 на 
Комисията за определяне на разпоредби за 
прилагане на Регламент (ЕИО) № 2913/92 на 
Съвета относно създаване на Митнически 
кодекс на Общността.
(5) Изпълнителната агенция „Главна ин­
спекция по труда“ към министъра на труда 
и социалната политика упражнява контрол 
по реда на Кодекса на труда в случаите по 
чл. 25, т. 11 с цел осигуряване на здравословни 
и безопасни условия на труд.“
§ 37. В чл. 28 се правят следните изменения 
и допълнения:
1. В ал. 1, т. 1 и 2 думата „опасни“ се 
заличава.
2. Алинея 2 се отменя.
3. Алинея 3 се изменя така:
„(3) Органът по чл. 27, ал. 4 има право:
1. да изисква документи и информация и 
да взема проби за лабораторни анализи във 
връзка с вноса и износа на опасни химични